Амэрыканскі даляр - Вікіпэдыя

# Амэрыканскі даляр

### Зьвесткі зь Вікіпэдыі — вольнай энцыкляпэдыі.

Банкнота наміналам у 1 амэрыканскі даляр сэрыі ад 1995 г., з партрэтам прэзыдэнта Джорджа Ўошынґтана.

Амэрыканскі даляр, даляр ЗША (Код валюты: USD) - гэта афіцыйная валюта Злучаных Штатаў Амэрыкі. Звычайна ён таксама абрывіюецца знакамітым значкам $, альбо US$, каб адрозьніць ад іншых валютаў з назваю "даляр". Амэрыканскі даляр дзеліцца на 100 цэнтаў (скарачэньне - ¢). У абароце ёсьць манэты наміналам у 1, 5, 10, 25 і 50 цэнтаў і 1 даляр, а таксама банкноты наміналам у 1, 2, 5, 10, 20, 50 і 100 даляраў.

На сёньняшні дзень даляр ЗША - найбольш распаўсюджаная і часта выкарыстаная валюта ў сусьветнай эканоміцы. У некаторых краінах даляр уведзены ў якасьці афіцыйнай валюты, амаль усе ўрады захоўваюць частку ці ўсе золата-валютныя рэзэрвы ў амэрыканскіх далярах. На 2005 год у сьвеце ў звароце было 760 мільярдаў даляраў, зь якіх толькі адна траціна прыходзілася на Злучаныя Штаты Амэрыкі. За дзесяць год з 1995 г. гэтая лічба вырасла ўдвая.

## [рэдагаваць] Гісторыя

Назва даляру ЗША паходзіць ад гішпанскай срэбнай манэты ў 8 рэаляў, што важыла адну вунцыю. Манэта была вельмі папулярнаю сярод амэрыканскіх каляністаў, якія называлі яе "гішпанскім далярам", назва якога пайшла ад нямецкай манэты падобнага памеру і вагі - талера.

Банкнота ў 1 даляр (1862 г.)

З 1775 у амэрыканскіх штатах пачала выпускацца "кантынэнтальная валюта", дэнамінаваная ў "гішпанскіх далярах" і ў валютах асобных штатаў. Кантытэнтальны даляр цярпеў моцную інфляцыю і быў заменены на срэдны даляр па курсе 1 срэбны даляр = 1000 кантынэнтальных даляраў.

Даляр быў абвешчаны афіцыйнаю валютай Амэрыкі Кангрэсам канфэдэрацыі Злучаных Штатаў 6 ліпеня 1785 г. Першыя даляравыя манэты былі выпушчаныя Манэтным дваром ЗША пасьля вайны за незалежнасьць. Пэўны час гішпанскія і амэрыканскія срэбныя даляры хадзілі паралельна ў краіне.

Пасьля Першай і Другой Сусьветных войнаў ЗША ператварыліся ў вядучую эканоміку сьвету. Адпаведна, амэрыканскі даляр здабыў сваю сучасную вагу ў якасьці сусьветнай валюты.

## [рэдагаваць] Міжнародная роля даляру

манэта ў чвэрць даляру - "quarter"

Некаторыя краіны добраахвотна перайшлі на амэрыканскі даляр у якасьці афіцыйнай валюты. Гэткі працэс звычайна завеца далярызацыяй. Гэтыя краіны:

- Эквадор (2000)
- Сальвадор (2001)
- Усходні Тымор (2000)

Таксама ў якасьці нацыянальнай валюты амэрыканскі даляр мае хаджэньне ў былых амэрыканскіх пратэктаратах у Ціхім акіяне, якія ня сталі ўвадзіць уласныя нацыянальныя валюты пасьля атрыманьня незалежнасьці:

- Палаў
- Фэдэратыўныя Штаты Мікранэзіі
- Маршалавы выспы

Панама таксама выкарыстоўвае даляр ЗША з 1904, хаця мае і ўласную валюту.

Дзьве брытанскія залежныя тэрыторыі таксама выкарыстоўваюць амэрыканскі даляр:

- Брытанскія Віргінскія выспы (з 1959)
- Туркс і Каікос (1973).

Валюты некаторых краінаў прывязаныя да даляру ЗША па пэўным курсе:

- Бэрмуды - 1:1
- Багамы - 1:1
- Панама - 1:1
- Барбадос - 2:1
- Бэліз - 2:1
- Лібан - 1:1500

Аргентына ўжывала фіксаваны абменны курс пэса да даляру як 1:1 з 1991 па 2002 гг.

Да амэрыканскага даляру быў з 1983 прымацаваны курс Ганг-Конскага даляру як HK$7.8/USD. Курс патакі, валюты Макао, быў прымацаваны да курсу Ганг-Конскага даляру як MOP1.03/HKD, і такім чынам празь яго пасярэдніцтва таксама быў прымацаваны да даляру ЗША.

Валюты некаторых краінаў Пэрсыдзкай затокі, як Савудаўскае Арабіі і Кувэйту, прымацаваныя да даляру з той прычыны, што даляр пераважна выкарыстоўваецца ў міжнародным гандлю нафтаю.

Кітайскі юань рэнмінбі нефармальна быў прымацаваны да даляру ў сярэдзіне 1990-х гадоў па курсе Y8.28/USD. Аналягічна, Маляйзія прымацавала свой рынгіт да даляру па курсе RM3.8/USD in 1997. 21 ліпеня 2005 г. абедзьве краіны замянілі прывязку да даляру прывязкаю да кошыка валютаў.

## [рэдагаваць] Зьнешнія спасылкі

У ВікіСховішчы можна знайсьці мультымэдыйныя матэрыялы па тэме:
«Амэрыканскі даляр»

- Фэдэральная рэзэрвовая сыстэма - Цэнтральны банк Злучаных Штатаў
- Манэтны двор Злучаных Штатаў Амэрыкі
- Бюро гравоўкі і друку ЗША

Атрымана з «http://be.wikipedia.org../../../%D0%B0/%D0%BC/%D1%8D/%D0%90%D0%BC%D1%8D%D1%80%D1%8B%D0%BA%D0%B0%D0%BD%D1%81%D0%BA%D1%96_%D0%B4%D0%B0%D0%BB%D1%8F%D1%80.html»

Катэгорыі: ЗША | Валюты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- العربية
- Bosanski
- Български
- Català
- Česky
- Dansk
- Deutsch
- English
- Español
- Esperanto
- Français
- Galego
- हिन्दी
- Hrvatski
- Bahasa Indonesia
- Íslenska
- Italiano
- עברית
- ქართული
- Lietuvių
- Македонски
- मराठी
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- Shqip
- Simple English
- Slovenčina
- Slovenščina
- Српски / Srpski
- Suomi
- Svenska
- Tagalog
- ไทย
- Tiếng Việt
- Türkçe
- 中文